**ПС ОЕБС**

 **Саопштење за јавност**

 **Београд, 6-10. јул 2011.**

**250 парламентараца уједињено у похвали српских власти за Младићево хапшење**

Београд, 10. јул 2011. – Више од 250 парламентараца из 49 земаља данас је донело декларацију која хвали посао српских власти, које су извеле Ратка Младића пред лице правде.

“Хапшење Ратка Младића је битно поглавље у историји ове регије и то је важан тренутак у нашој заједничкој историји. Захвални смо Србији због тога што је била домаћин овонедељног годишњег заседања и одлазимо са обновљеном подршком за наше колеге из парламента, за председика Бориса Тадића, и за наше заједничке циљеве, изјавио је Петрос Ефтимиу, председник Парламентарне скупштине ОЕБС-а.

Амерички сенатор Бенџамин Л. Кардин поднео je амандман који хвали домаће безбедносне снаге због њиховог рада на случају Ратка Младића.

“Са толико парламентараца у српској престоници битно је да говоримо уједињеним гласом, који показује нашу чврсту подршку за напоре српских парламентараца, других политичких вођа и многих невладиних организација у српском друштву да све ратне злочинце изведу пред лице правде, да охрабрују помирење и поштовање људских права у региону, и да промовишу европске интеграције,” изјавио је Кардин.

Текст резолуције гласи:

“Поздрављамо рад српских безбедносних снага на скорашњем хапшењу Ратка Младића, који је пребачен у Хаг да се суочи са дугогодишњим оптужбама за геноцид, злочине против човечности и за ратне злочине пред међународним Трибуналом за бившу Југославију, и хвалимо оне који су се годинама трудили да изведу Младића пред лице правде са циљем да се пружи утеха преживелима, што ће допринети регионалној стабилности и помирењу, поправљајући изгледе за европске интеграције, и охрабрујући даље напоре да се изведу пред лице правде сви одговорни за злочине почињене током конфликата на западном Балкану.

*ПС ОЕБС броји 320 парламентараца из 55 земаља Европе, Централне Азије и Северне Америке. Скупштина обезбеђује форум за парламентарну дипломатију, надгледа изборе, и јача интернационалну сарадњу на теме политике, економије, животне средине и људских права.*

**Контакт за медије:**

Нил Сајмон (Neil Simon), Одељење за комуникације ПС ОЕБС-а, neil@oscepa.dk, +45 60 10 83 80